Source: https://www.riigiteataja.ee/akt/424072012015
Timestamp: 2017-08-19 13:11:35+00:00
Document Index: 6893462

Matched Legal Cases: ['§ 9', '§ 6', '§ 5', '§ 6', '§ 12', '§ 9', '§ 8', '§ 8', '§ 17', '§ 9', '§ 5']

Tamsalu valla Raamatukogude kasutamise eeskiri – Riigi Teataja
Tamsalu valla Raamatukogude kasutamise eeskiri
Tamsalu valla Raamatukogude kasutamise eeskiri - sisukord
§ 9 Lugejaks registreerimine
RT IV, 24.07.2012, 15
Vastu võetud 20.06.2007 nr 16
Määrus on kehtestatud kohaliku omavalitsuse korralduse seaduse § 6 lõike 2 ja lõike 3 punkti 2 ning Tamsalu Vallavolikogu 23.novembri 2005. a määruse nr 1 “Tamsalu valla põhimääruse kehtestamine” § 5 lõike 2 ning rahvaraamatukogu seaduse § 6 lõike 1 alusel ning juhindudes kultuuriministri 12. juuni 2004. a määrusest nr 9 «Rahvaraamatukogu töökorralduse juhend» § 12 lõikest 1, kultuuriministri 1. märtsi 1999. a määrusest nr 7 «Raamatukogudevahelise laenutamise juhend» ja Tamsalu Vallavolikogu 26. aprilli 2006. a määruse nr 23 «Tamsalu Raamatukogu põhimääruse kinnitamine» § 9 lõikest 1, Tamsalu Vallavolikogu 27. septembri 2006. a määrusest nr 35 «Assamalla Rahvaraamatukogu põhimääruse kinnitamine» § 8 lõikest 1 ja määrusest nr 36 «Vajangu Rahvaraamatukogu põhimääruse kinnitamine» § 8 lõikest 1 alusel.
Määrusega kehtestatakse Tamsalu Raamatukogu, Vajangu Rahvaraamatukogu ja Assamalla Rahvaraamatukogu (edaspidi: raamatukogu) teeninduse korraldus, lugejate õigused, kohustused ja vastutus.
(2) Raamatukogu teeninduspiirkond on Tamsalu vald.
(3) Raamatukogu lahtiolekuajad kinnitab Tamsalu Vallavalitsus raamatukogu juhataja ettepanekul. Raamatukogu lahtiolekuajad kooskõlastatakse enne kehtestamist raamatukogu nõukoguga.
(2) Raamatukogu eriteenused (koopiate ja väljatrükkide tegemine, andmekandjale informatsiooni salvestamine jm) võivad olla tasulised. Tasuliste teenuste nimekirja ja hinnad kooskõlastab raamatukogu juhataja raamatukogu nõukoguga ning teenused ja nende hinnad kehtestab Tamsalu Vallavalitsus. Tasuliste teenuste nimekiri ja hinnad peavad olema raamatukogus välja pandud lugejatele nähtaval kohal.
(3) Avalik internetipunkt on kasutamiseks avatud raamatukogu lahtioleku aegadel. Internetipunkti kasutamise täpsemad tingimused kehtestab raamatukogu juhataja ja need on avalikustatud internetipunktis.
(4) Raamatukogu teenuseid võib kasutada igaüks, v.a lugeja, kellelt on rahvaraamatukogu seaduse § 17 lõike 3 alusel võetud ära raamatukogu kasutamise õigus.
(2) Koju saab lugeja teavikuid laenutada vaid enda nimele lugejapileti või isikut tõendava dokumendi esitamisel. Kojulaenutus registreeritakse laenutuste andmebaasis või lugejakaardil. Kuni 7-aastased lapsed saavad teavikuid laenutada ainult koos vanema või eestkostjaga.
(3) Lugeja võib koju laenata kuni 10 raamatut korraga ja perioodikat vastavalt soovile.
(4) Kojulaenutusele antud teaviku tagastamiseks määratakse tagastustähtaeg. Lugejat teavitatakse tagastamise aja viimasest kuupäevast (tagastamise tähtpäevast).
(5) Teaviku tagastustähtaeg on kuni 21 kalendripäeva. Vajadusel ning laenutaja ja raamatukogu töötajaga kokkuleppel võib kehtestada lühema laenutustähtaja.
(6) Lugeja taotlusel ja juhul, kui teavikut ei ole soovinud laenutada teised lugejad, võib teaviku tagastamiseks määrata uue tähtaja. Uut tagastustähtaega võib taotleda korduvalt. Tagastustähtaja pikendamist võib lugeja taotleda pöördudes vahetult raamatukogu töötaja poole või ka telefoni ja elektronposti teel.
(7) Juhul kui vajalik teavik on kojulaenutuses, on lugejal võimalus registreeruda tellimisjärjekorda. Tellimisjärjekorda peab raamatukogu töötaja. Teaviku tagastamisest teavitatakse registreerunud lugejat temaga kokkulepitud viisil.
(8) Raamatukogus puuduvaid teavikuid saab tellida raamatukogudevahelise (RVL) laenutuse teel teistest raamatukogudest. Teavikute tellimise kulu tasub lugeja.
(9) Tagastamise tähtpäevaks mitte tagastatud teavikute kohta saadetakse lugejale meeldetuletus või helistatakse hiljemalt 1 kuu jooksul alates tagastamise tähtpäevast.
(10) Kui lugeja ei tagasta laenatud teavikuid tagastamise tähtpäevaks, võtab raamatukogu viivist iga hilinetud päeva kohta. Viivise suuruse kehtestab Tamsalu Vallavalitsus, kuid mitte rohkem kui ühe krooni iga hilinetud päeva kohta. Viivis tasutakse teaviku tagastamisel sularahas raamatukogu töötajale. Lugeja annab viivise maksmise kohta allkirja vastavasse registrisse. Viivise tasumise kohta väljastatakse kviitung.
(11) Viivise tasumiseni võlglasele teavikuid ei laenutata.
(12) Iga kuu viiel esimesel päeval ja iga kalendriaasta jaanuaris tagastatud teavikute eest viivist ei võeta.
(13) Lugejale, kes oma tervisliku seisundi tõttu ei ole võimeline raamatukogu külastama, osutab raamatukogu koostöös Tamsalu Vallavalitsuse kui ametiasutuse sotsiaalosakonnaga teaviku tasuta kojulaenutusteenust.
§ 9. Lugejaks registreerimine
(3) Lugeja registreeritakse isikut tõendava dokumendi alusel üks kord raamatukogu lugejate andmebaasis. Andmebaasis või lugeja registreerimiskaardil on järgmised lugejaandmed:
(4) Lugeja saab lugejaks registreerimisel lugejapileti. Lugejapilet on nimeline ja raamatukogu külastades peab lugejapilet alati kaasas olema.
(5) Lugeja teatab esimesel võimalusel oma isikuandmete või elukoha muutmisest ning lugejapileti kaotamisest.
(6) Registreerimisel tutvustatakse lugejale raamatukogu kasutamise eeskirja. Eeskirja tundmise kohta annab lugeja allkirja lugejakaardile.
(7) Iga kalendriaasta algul kontrollitakse ja parandatakse andmebaasis lugejate andmed ning lugeja registreeritakse ümber. Võlglased registreeritakse ümber pärast võlgnevuse likvideerimist.
(1) Lugeja esitab raamatukogust laenutamisel lugejapileti või isikut tõendava dokumendi. Lugejapiletit ei tohi anda teistele isikutele. Lugejapileti kaotamise korral peab lugeja teavitama raamatukogu. Uus lugejapilet väljastatakse tasulisena vastavalt pileti maksumusele.
(1) Kui lugeja ei tagasta teavikut tagastamise tähtpäevaks, peab lugeja maksma viivist määruse § 5 lõikes 8 sätestatud korras.
(2) Tagastamata või rikutud teaviku peab lugeja asendama sama teavikuga või tasuma teaviku hinna kuni kümnekordses ulatuses. Hinna määrab raamatukogu juhataja vastava kirjaliku otsusega. Sularahas tasumise korral saab lugeja raamatukogu töötajalt vastu kviitungi.
(3) Lugejalt, kes ei ole määratud tähtajaks täitnud teaviku rikkumise või tagastamata jätmise hüvitamise kohustust või kes korduvalt on rikkunud raamatukogu sisekorda, võib võtta raamatukogust teavikute laenamise õiguse ära kuni üheks aastaks. Otsuse teavikute laenamise õiguse äravõtmiseks teeb raamatukogu juhataja ja vormistab otsuse kirjalikult ning teeb märke lugejakaardile või lugejate andmebaasis.
(1) Raamatukogu kasutamise eeskirja muudab, täiendab ja tunnistab kehtetuks Tamsalu Vallavolikogu.
(2) Eeskirja muutmiseks teeb ettepaneku raamatukogu juhataja, kes kooskõlastab muudatuse raamatukogu nõukoguga. Vastava eelnõu töötab välja raamatukogu juhataja. Eelnõu peab enne kinnitamist heaks kiitma ka Tamsalu Vallavolikogu kultuuri- ja spordikomisjon.
Määrust rakendatakse 1. juulist 2007. a.